Teodoriko la 1-a (418-451)

Teodoriko la 1-a estis la reĝo de Regno Visigota ekde 418 ĝis 451.

En la komenco de lia reĝado visigotoj okupis la teritorion de la provinco romia Aquitania, sed Teodoriko volis ricevi la eliron al Mediteraneo, pro tio li provis konkeri Arles kaj Narbonne sed malsukcese. Dum invado de Atilo la Huno en Gaŭlio Teodoriko alianciĝis al romia militestro Aecio kaj komandis armeon visigotan en la batalo de Chalons. Hunoj estis venkitaj, sed Teodoriko pereis en la batalo.

 Literaturo 
 Edward Gibbon, History of the Decline and Fall of the Roman Empire, Chapter 35.

Kategorio:Visigotaj reĝoj